आज यह सही मौका है और दस्तूर भी की भारत इंटरनेट के दुरुपयोग को लेकर अपने निजी हित को छोड़ ठोस कदम उठाए. आज बड़ी आसानी से सिरिया की कोई फोटो भेज कर उसे भारत में हुए ट्रेन दुर्घटना से जोड़ दिया जाता है. कभी और कहीं की फोटो भेज कर कहा जाता है इस बच्ची के दिल में छेड़ है और इसके प्रत्येक शेयर पर इसके ऑपरेशन के लिए कुछ खास रकम मिलेंगे बता दिया जाता है. किसी हैकर द्वारा कोई लिंक आसानी से सोशल मीडिया में चला दिया जाता है और कहा जाता है इस लिंक पर जाने पर आपके मोबाइल नेटवर्क पर 100 – 200 रूपए का रिचार्ज हो जायेगा. कभी लता मंगेशकर, तो कभी अमिताभ बच्चन को इंटरनेट पर झूठी खबर फैला का मार तक दिया जाता है. इन सब से बचने के लिए हमारी सरकार से अपील है कि वह साइबर कानून को कड़ा बनाए और सेंसरशिप जैसी व्यवस्था बने जिससे भड़काऊ और गलत खबरों पर रोक लग सके, भाषा की मर्यादा बनी रहे, झूठी खबरों पर रोक लग सके जिससे इंटरनेट से सम्बन्धित अपराधों में कमी आए.